
ΤΕΥΧΟΣ ΔΕΥΤΕΡΟ 


Αρ 


. Φύλλου 1623 


ΑΠΟΦΑΣΕΙΣ 

Αριθμ. οίκ. 20303/383 

Εθνικό Μητρώο Φορτοεκφορτωτών (Ε.Μ.Φ) - Ορ¬ 
γάνωση, Λειτουργία και Καθορισμός Δικαιολογη- 
τικών Εγγραφής. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη τις διατάξεις: 

1. Του Κώδικα Νομοθεσίας για την Κυβέρνηση και τα 
κυβερνητικά όργανα που κυρώθηκε με το άρθρο πρώτο 
του π.δ. 63/2005 (Α798) και ιδίως του άρθρου 90. 

2. Τοπ.δ. 113/2014, «Οργανισμός Υπουργείου Εργασί¬ 
ας, Κοινωνικής Ασφάλισης και Πρόνοιας» (Α7180). 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α7210). 

4. Του ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (Α7102), 
όπως ισχύει. 

5. Των άρθρων 15 και 61 του π.δ. 103/2014 «Οργανι¬ 
σμός Υπουργείου Ναυτιλίας και Αιγαίου» (Α7170). 

6. Του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, Με¬ 
ταφορών και Δικτύων, Αγροτικής Ανάπτυξης καιΤροφίμων. 
Ανασύσταση του Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, Παι¬ 
δείας και Θρησκευμάτων σε Υπουργείο Παιδείας, Έρευνας 
και Θρησκευμάτων, του Υπουργείου Οικονομίας, Υποδο¬ 
μών, Ναυτιλίας και Τουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας. Μεταφορά Γενι¬ 
κής Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (Α7114). 

7. Τα άρθρα 1 και 2 του ν. 3919/2011 «Αρχή της επαγγελ¬ 
ματικής ελευθερίας, κατάργηση αδικαιολόγητων περιορι¬ 
σμών στην πρόσβαση και άσκηση επαγγελμάτων (Α732). 

8. Το άρθρο 4 παράγραφος 16 του ν. 4038/2012 «Επεί¬ 
γουσες ρυθμίσεις που αφορούν την εφαρμογή του με¬ 
σοπρόθεσμου πλαισίου δημοσιονομικής στρατηγικής 
2012-2015» (Α714). 


9. Την παράγραφο 9 της υποπαραγράφου ΙΑ.7 «Ρυθμί¬ 
σεις για το Επάγγελμα του Φορτοεκφορτωτή, τις Επιχειρή¬ 
σεις Προσωρινής Απασχόλησης, τα Ιδιωτικά Γραφεία Εύ¬ 
ρεσης Εργασίας για την Εφαρμογή των Νόμων 3919/2011 
και 4038/ 2012», του άρθρου πρώτου του ν. 4093/2012 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα μέτρα εφαρμογής 
του ν. 4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016» (Α7222). 

ΙΟ.Τιςδιατάξειςτηςπαρ. 1 του άρθρου 4 του ν. 4455/2017, 
«Εθνικό Μητρώο Φορτοεκφορτωτών, Εθνικό Μητρώο Ιδιω¬ 
τικών Φορέων Κοινωνικής Φροντίδας και άλλες διατάξεις» 
(Α722). 

11 .Την εισήγηση της Διεύθυνσης Αμοιβήςτου Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης. 

12. Την ανάγκη απλούστευσης των διαδικασιών και 
βελτίωσης της εξυπηρέτησης και της ποιότητας των πα- 
ρεχομένων υπηρεσιών προς τον πολίτη. 

13. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Πεδίο Εφαρμογής - Γενικές Ρυθμίσεις 

1. α. Οι φορτοεκφορτωτικές εργασίες διακίνησης 
φορτίου Λιμένα ή Ξηράς, ανεξάρτητα από το νομικό 
καθεστώς της χρήσης του τόπου φόρτωσης και εκφόρ- 
τωσης των εμπορευμάτων ή άλλων κινητών πραγμάτων, 
διενεργούνται από πρόσωπα που είναι εφοδιασμένα με 
τη βεβαίωση της περίπτωσης α'της παραγράφου 2 του 
άρθρου 3 του ν. 4455/2017. 

β. Ως φορτοεκφορτωτικές εργασίες διακίνησης φορτί¬ 
ου στο Λιμένα, νοούνται η οργάνωση και διακίνηση των 
φορτίων μεταξύ των πλοίων που μεταφέρουν το φορτίο 
και της ξηράς, είτε πρόκειται για εισαγωγή και εξαγωγή 
είτε για διαμετακόμιση του φορτίου, στην οποία συμπε- 
ριλαμβάνεται η επεξεργασία, διακίνηση και προσωρινή 
αποθήκευση του φορτίου στον αντίστοιχο τερματικό 
σταθμό μεταφοράς φορτίου και η οποία σχετίζεται άμεσα 
με τη μεταφορά του φορτίου, με την εξαίρεση της απο¬ 
θήκευσης, της αποσυσκευασίας, της ανασυσκευασίας ή 
κάθε άλλης υπηρεσίας προστιθέμενης αξίας που σχετί¬ 
ζεται με το διακινούμενο φορτίο (αποθηκευτικοί χώροι 
των εταιρειών). 

γ. Ως φορτοεκφορτωτικές εργασίες διακίνησης των 
φορτίων στην Ξηρά, νοούνται η οργάνωση και διακίνηση 
των εξειδικευμένων και ειδικών ή επικίνδυνων φορτίων 
από το σημείο εναπόθεσης ή αποθήκευσης προς τα μετα¬ 
φορικά μέσα και από τα μεταφορικά μέσα στους χώρους 
εναπόθεσης και αποθήκευσης (Κεντρικές αγορές, Εμπο- 
ρευματικοί Σταθμοί), με την εξαίρεση της αποθήκευσης, 
της αποσυσκευασίας, της ανασυσκευασίας ή κάθε άλλης 
υπηρεσίας προστιθέμενης αξίας που σχετίζεται με το δι- 
ακινούμενο φορτίο (αποθηκευτικοί χώροι των εταιρειών). 

2. Στο πεδίο εφαρμογής της παραγράφου 1 του άρ¬ 
θρου 1 του ν. 4455/2017 δεν περιλαμβάνονται: 

α. Οι λιμενικές ζώνες Πειραιώς και Θεσσαλονίκης. 

β. Φορτώσεις ή εκφορτώσεις από νομικά πρόσωπα που 
παρείχαν πριν τη δημοσίευση του ν. 4093/2012, ως παρα- 
χωρησιούχοι ή πάροχοι αυτών λιμενικές υπηρεσίες φορτο¬ 
εκφόρτωσης, εφόσον διατίθεται και συνεχίζει να υφίσταται 
σύστημα εκπαίδευσης σε θέματα υγείας και ασφάλειαςτου 
μόνιμου προσωπικού ή τυχόν συνεργαζόμενων με σύμβα¬ 
ση έργου, που διενεργείται από αναγνωρισμένο φορέα. Οι 
εργαζόμενοι των παραπάνω νομικών προσώπων και μόνον 
εφόσον διατηρείται σε ισχύ σχέση εξαρτημένης εργασίας ή 
σύμβαση έργου, θεωρούνται κατά περίπτωση ισοδύναμοι 
με τα πρόσωπα που είναι εφοδιασμένα με τη βεβαίωση 
της περίπτωσης α'της παραγράφου 2 του άρθρου 3 του ν. 
4455/2017 για την άσκηση της εταιρικής δραστηριότητας 
χωρίς γεωγραφικούς περιορισμούς. 

γ. Φορτώσεις ή εκφορτώσεις γεωργικών και κτηνοτρο- 
φικών προϊόντων, λιπασμάτων, γεωργικών εφοδίων ή 
άλλων ειδών που ανήκουν στους παραγωγούς από και 
προς τους τόπους παραγωγής και από και προς τους 
χώρους αποθήκευσης για λογαριασμό των παραγωγών. 

δ. Φορτώσεις ή εκφορτώσεις ειδών σε χώρους βιομη¬ 
χανικής παραγωγής, βιοτεχνικής δραστηριότητας, εμπο- 
ρευματικά πάρκα και επιχειρηματικά πάρκα καθώς και 
σε κέντρα αποθήκευσης και διανομής. 

3. Ολες οι φορτοεκφορτωτικές εργασίες της παραγρά¬ 
φου 1 καθορίζονται και εξειδικεύονται από το εκάστοτε 
ισχύον Επαγγελματικό Περίγραμμα Φορτοεκφορτωτή 
Λιμένα και Ξηράς με απόφαση του Εθνικού Οργανισμού 
Πιστοποίησης Προσόντων και Επαγγελματικού Προσα¬ 
νατολισμού (Ε.Ο.Π.Π.Ε.Π.). 

4. Οι φορτοεκφορτωτές μπορούν να παρέχουν τις υπηρε¬ 
σίες τους είτε μέσω ατομικής άσκησης επαγγέλματος είτε 
μέσω ομάδων ή ενώσεων ή επιχειρήσεων φορτοεκφορτώ¬ 
σεων είτε να απασχολούνται με σχέση εξαρτημένης εργασί¬ 
ας. Για τους φορτοεκφορτωτές που δεν απασχολούνται με 
σχέση εξαρτημένης εργασίας η αμοιβή τους συμφωνείται 
ελευθέρως. Σε κάθε άλλη περίπτωση εφαρμόζονται οι δια¬ 
τάξεις της κείμενης εργατικής νομοθεσίας. Οι φορτοεκφορ¬ 
τωτές ασφαλίζονται στον Ε.Φ.Κ.Α. σύμφωνα με την οικεία 
νομοθεσία και τους κανονισμούς αυτού. 

Άρθρο 2 

Δομή - Επίπεδα Εθνικού Μητρώου 

Φορτοεκφορτωτών 

Ί.Το Εθνικό Μητρώο Φορτοεκφορτωτών (Ε.Μ.Φ.) που 
συστάθηκε με το ν. 4093/2012 και λειτουργεί, ανήκει 
στην αρμοδιότητα του Τμήματος Εθνικού Μητρώου 


Φορτοεκφορτωτών της Διεύθυνσης Αμοιβής Εργασίας 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης («υπηρεσία»). 

2. Το Ε.Μ.Φ. λειτουργεί ως δημόσιος κόμβος πιστο¬ 
ποίησης των προϋποθέσεων για τη νόμιμη άσκηση του 
επαγγέλματος του φορτοεκφορτωτή, καθώς και ενημέ¬ 
ρωσης των ενδιαφερομένων για την απασχόληση στον 
κλάδο, παρέχοντας ποσοτικά στοιχεία για τις εγγραφές 
ανά επίπεδο και ανά κατηγορία εγγραφών (Μητρώο Α', 
Μητρώο Β'- Υποκατηγορίες, Υπομητρώο). 

3. Το Ε.Μ.Φ περιλαμβάνει δύο (2) επίπεδα: 
α. Το Μητρώο Α' (Εισαγωγικό). 

β.Το Μητρώο Β',το οποίο υποδιαιρείται στα ακόλουθα 
Μητρώα (Υποκατηγορίες): 
αα. Μητρώο Β' - Φορτοεκφορτωτών Λιμένα, 
ββ. Μητρώο Β'- Φορτοεκφορτωτών Ξηράς και 
γγ. Μητρώο Β'- Κατόχων Άδειας Χειριστή Μηχανημά¬ 
των Έργου. 

γ.Το μητρώο Α' και κάθε υποδιαίρεση- υποκατηγορία 
του Μητρώου Β' και το Υπομητρώο του άρθρου 4, λαμ¬ 
βάνει αυτοτελή αρίθμηση των ατομικών εγγραφών σε 
κάθε ένα από αυτά. 

Άρθρο 3 

Προϋποθέσεις 

και δικαιολογητικά εγγραφής στο ΕΜΦ 
Ι.α Για την εγγραφή στο Μητρώο Α' απαιτείται να 
συντρέχουν σωρευτικά στο πρόσωπο του αιτούντος οι 
ακόλουθες προϋποθέσεις: 

αα. Είναι Έλληνας πολίτης ή ομογενής ή πολίτης κρά¬ 
τους μέλους της Ευρωπαϊκής Ένωσης ή υπήκοος τρίτης 
χώρας που εντάσσεται στο πεδίο εφαρμογής της Οδη¬ 
γίας 2003/109/ΕΚ του Συμβουλίου της 25ης Νοεμβρίου 
2003 και στον οποίο έχει χορηγηθεί άδεια διαμονής με 
δικαίωμα εργασίας, 

ββ. Έχει συμπληρώσει το 18ο έτος της ηλικίας του, 
γγ. Είναι υγιής, βάσει ιατρικής βεβαίωσης από δημόσια 
υπηρεσία ή ιατρό δημόσιου νοσοκομείου ή ιδιώτη ιατρό 
συμβεβλημένο με τον Ε.Ο.Π.Υ.Υ. και 
δδ. Δεν έχει καταδικαστεί ή δεν διώκεται ποινικά στην 
Ελλάδα για τα αδικήματα της λαθρεμπορίας, της ληστεί¬ 
ας, της κλοπής, της υπεξαίρεσης, της σωματεμπορίας, 
της εμπορίας και διακίνησης ναρκωτικών και του εμπρη¬ 
σμού. 

β. Οι εκτελούντες φορτοεκφορτωτικές εργασίες Λιμέ¬ 
να εγγράφονται υποχρεωτικά στο Μητρώο Α'. Οι εκτε¬ 
λούντες φορτοεκφορτωτικές εργασίες Ξηράς, εγγράφο- 
νται προαιρετικά στο Μητρώο Α', εφόσον το επιθυμούν. 

γ. Απαιτούμενα Υποβαλλόμενα Νόμιμα Δικαιολογητικά 
για την Εγγραφή στο Μητρώο Α' (Εισαγωγικό): 

αα. Υπεύθυνη δήλωση - Αίτηση εγγραφής στο Ε.Μ.Φ., 
σύμφωνα με το Παράρτημα (1), με συμπληρωμένα όλα 
τα υποχρεωτικά πεδία- στοιχεία, κατά τα ειδικώς οριζό¬ 
μενα στο άρθρο 9 της παρούσας. 

ββ. Ευκρινές φωτοαντίγραφο εγγράφου, με το οποίο 
αποδεικνύονται τα στοιχεία ταυτότητας του αιτούντος: 

ββα. Έλληνες πολίτες: Δελτίο ΑστυνομικήςΤαυτότητας 
ή Διαβατήριο. 

βββ. Πολίτες κράτους - μέλους της Ε.Ε.: Δελτίο Ταυτό¬ 
τητας ή Διαβατήριο. 

ββγ. Ομογενείς: Ειδικό Δελτίο Ταυτότητας Ομογενούς 
(Ε.Δ.Τ.Ο.). 

ββδ. Υπήκοοι τρίτων χωρών που εντάσσονται στο πε¬ 
δίο εφαρμογής της Οδηγίας 2003/109/ΕΚ του Συμβου¬ 
λίου της 25ης Νοεμβρίου 2003 και στους οποίους έχει 
χορηγηθεί άδεια διαμονής με δικαίωμα εργασίας στην 
Ελλάδα: άδεια διαμονής με δικαίωμα εργασίας εν ισχύ 
μέχρι την ημέρα υποβολής των δικαιολογητικών στην 
υπηρεσία ή μέχρι την ημέρα υποβολής των δηλώσεων 
του περί πλήρωσηςτων προϋποθέσεων εγγραφής μέσω 
του ηλεκτρονικού συστήματος. 

γγ. Ιατρική βεβαίωση από δημόσια υπηρεσία ή ιατρό 
δημόσιου νοσοκομείου, ή ιδιώτη ιατρό συμβεβλημένο 
με τον Ε.Ο.Π.Υ.Υ., από την οποία να προκύπτει ότι ο αϊτών 
είναι υγιής. 

δδ. Υπεύθυνη δήλωση του αιτούντος, σύμφωνα με 
το Παράρτημα (3), ότι δεν έχει καταδικαστεί ή δεν διώ¬ 
κεται ποινικά για τα αδικήματα της λαθρεμπορίας, της 
ληστείας, της κλοπής, της υπεξαίρεσης, της σωματεμπο¬ 
ρίας, της εμπορίας και διακίνησης ναρκωτικών και του 
εμπρησμού. 

2α. Προκειμένου να εγγράφει στο Μητρώο Β'- Λιμένα, 
ο αϊτών πρέπει να διαθέτει: 

αα. Επαγγελματική εμπειρία, που αποδεικνύεται με 
ασφάλιση που αντιστοιχεί σε εκατόν ογδόντα (180) ένση¬ 
μα, με οριστική εγγραφή στον Ε.Φ.Κ.Α., στον αντίστοιχο 
Κωδικό Ειδικότητας σε συνδυασμό με τον Κωδικό Πα¬ 
κέτου Κάλυψης (Κ.Π.Κ.) του φορτοεκφορτωτή Λιμένα ή 
ββ. Επαγγελματική εμπειρία, που αποδεικνύεται με 
ασφάλιση που αντιστοιχεί σε ενενήντα (90) ένσημα, με 
οριστική εγγραφή στον Ε.Φ.Κ.Α., στον αντίστοιχο Κωδικό 
Ειδικότητας του φορτοεκφορτωτή Λιμένα, σε συνδυα¬ 
σμό με τον Κωδικό Πακέτου Κάλυψης (Κ.Π.Κ.), και πιστο¬ 
ποίηση δεξιοτήτων φορτοεκφορτωτή Λιμένα, από τον 
Ε.Ο.Π.Π.Ε.Π. ή άλλο διαπιστευμένο φορέα από το Εθνικό 
Σύστημα Διαπίστευσης (Ε.ΣΥ.Δ.), κατά 150/^ 17024, η 
οποία χορηγείται μετά την παρακολούθηση προγράμ¬ 
ματος επαγγελματικής κατάρτισης, σύμφωνα με τις 
προδιαγραφές του εκάστοτε ισχύοντος πιστοποιημένου 
Επαγγελματικού Περιγράμματος των Φορτοεκφορτω¬ 
τών Λιμένα, όπως έχει εγκριθεί από τον Ε.Ο.Π.Π.Ε.Π.. 

β. Οι προϋποθέσεις εγγραφής στο Μητρώο Β'- Λιμένα 
που αναφέρονται στην περίπτωση α' ισχύουν και για τα 
πρόσωπα που είναι ήδη εγγεγραμμένα στο Μητρώο Α' 
κατά την έναρξη ισχύος της παρούσας. 

γ. Απαιτούμενα Υποβαλλόμενα Δικαιολογητικά για την 
ένταξη στο Μητρώο Β Λιμένα. 

αα. Υπεύθυνη δήλωση - Αίτηση εγγραφής στο Ε.Μ.Φ., 
σύμφωνα με το Παράρτημα (1), με συμπληρωμένα όλα 
τα υποχρεωτικά πεδία- στοιχεία, κατά τα ειδικώς οριζό¬ 
μενα στο άρθρο 9 της παρούσας και 
ββ. Λογαριασμό ασφαλισμένου ή βεβαίωση ασφα¬ 
λισμένου από τον ΕΦΚΑ, με την οποία να βεβαιώνεται 
η Επαγγελματική εμπειρία, που αντιστοιχεί σε εκατόν 
ογδόντα (180) ένσημα, με οριστική εγγραφή στον 
Ε.Φ.Κ.Α., στον αντίστοιχο Κωδικό Ειδικότητας σε συν¬ 


δυασμό με τον Κωδικό Πακέτου Κάλυψης (Κ.Π.Κ.) του 
φορτοεκφορτωτή Λιμένα ή 
γγ. Λογαριασμό ασφαλισμένου ή βεβαίωση ασφαλι¬ 
σμένου από τον ΕΦΚΑ, με την οποία να βεβαιώνεται η 
Επαγγελματική εμπειρία, που αντιστοιχεί σε ενενήντα 
(90) ένσημα, με οριστική εγγραφή στον Ε.Φ.Κ.Α., στον 
αντίστοιχο Κωδικό Ειδικότητας του φορτοεκφορτωτή 
Λιμένα, σε συνδυασμό με τον Κωδικό Πακέτου Κάλυψης 
(Κ.Π.Κ.) και 

δδ. Πιστοποίηση δεξιοτήτων φορτοεκφορτωτή Λιμέ¬ 
να, από τον Ε.Ο.Π.Π.Ε.Π. ή άλλο διαπιστευμένο φορέα 
από το Εθνικό Σύστημα Διαπίστευσης (Ε.ΣΥ.Δ.), κατά 
Ι5Ο/ΙΕ0 17024, η οποία χορηγείται μετά την παρακο¬ 
λούθηση προγράμματος επαγγελματικής κατάρτισης, 
σύμφωνα με τις προδιαγραφές του εκάστοτε ισχύοντος 
πιστοποιημένου Επαγγελματικού Περιγράμματος των 
Φορτοεκφορτωτών Λιμένα, όπως έχει εγκριθεί από τον 
Ε.Ο.Π.Π.Ε.Π.. 

3α. Προκειμένου να εγγράφει στο Μητρώο Β'- Ξηράς, 
ο αϊτών πρέπει να διαθέτει: 

αα. Επαγγελματική εμπειρία, που αποδεικνύεται με 
ασφάλιση που αντιστοιχεί σε ογδόντα (80) ένσημα, με 
οριστική εγγραφή στον Ε.Φ.Κ.Α., στον αντίστοιχο Κωδικό 
Ειδικότητας του φορτοεκφορτωτή Ξηράς σε συνδυασμό 
με τον Κωδικό Πακέτου Κάλυψης (Κ.Π.Κ.) ή 
ββ. Επαγγελματική εμπειρία, που αποδεικνύεται με 
ασφάλιση που αντιστοιχεί σε σαράντα (40) ένσημα, με 
οριστική εγγραφή στον Ε.Φ.Κ.Α., στον αντίστοιχο Κωδικό 
Ειδικότητας του φορτοεκφορτωτή Ξηράς, σε συνδυα¬ 
σμό με τον Κωδικό Πακέτου Κάλυψης (Κ.Π.Κ), και πιστο¬ 
ποίηση δεξιοτήτων φορτοεκφορτωτή Ξηράς από τον 
Ε.Ο.Π.Π.Ε.Π. ή άλλο διαπιστευμένο φορέα από το Ε.ΣΥ.Δ., 
κατά 150/^ 17024, η οποία χορηγείται μετά την παρα¬ 
κολούθηση προγράμματος επαγγελματικής κατάρτισης, 
σύμφωνα με τις προδιαγραφές του εκάστοτε ισχύοντος 
Πιστοποιημένου Επαγγελματικού Περιγράμματος των 
Φορτοεκφορτωτών Ξηράς, όπως έχει εγκριθεί από τον 
Ε.Ο.Π.Π.Ε.Π.. 

β. Οι προϋποθέσεις εγγραφής στο Μητρώο Β'- Ξηράς 
που αναφέρονται στην περίπτωση α' ισχύουν και για τα 
πρόσωπα που είναι ήδη εγγεγραμμένα στο Μητρώο Α' 
κατά την έναρξη ισχύος της παρούσας. 

γ. Απαιτούμενα Υποβαλλόμενα Δικαιολογητικά Για την 
ένταξη στο Μητρώο Β'Ξηράς. 

αα. Υπεύθυνη δήλωση - Αίτηση εγγραφής στο Ε.Μ.Φ., 
σύμφωνα με το Παράρτημα (1), με συμπληρωμένα όλα 
τα υποχρεωτικά πεδία- στοιχεία, κατά τα ειδικώς οριζό¬ 
μενα στο άρθρο 9 της παρούσας και 
ββ. Λογαριασμό ασφαλισμένου ή βεβαίωση ασφαλι¬ 
σμένου από τον ΕΦΚΑ, με την οποία να βεβαιώνεται η 
Επαγγελματική εμπειρία, που αντιστοιχεί σε ογδόντα (80) 
ένσημα, με οριστική εγγραφή στον Ε.Φ.Κ.Α., στον αντί¬ 
στοιχο Κωδικό Ειδικότητας σε συνδυασμό με τον Κωδικό 
Πακέτου Κάλυψης (Κ.Π.Κ.) του φορτοεκφορτωτή Ξηράς ή 
γγ. Λογαριασμό ασφαλισμένου ή βεβαίωση ασφαλι¬ 
σμένου από τον ΕΦΚΑ, με την οποία να βεβαιώνεται η 
Επαγγελματική εμπειρία, που αντιστοιχεί σε σαράντα 
(40) ένσημα, με οριστική εγγραφή στον Ε.Φ.Κ.Α., στον 
αντίστοιχο Κωδικό Ειδικότητας του φορτοεκφορτωτή 

ζηράς, σε συνδυασμό με τον Κωδικό Πακέτου Κάλυψης 
(Κ.Π.Κ.) και 

δδ. Πιστοποίηση δεξιοτήτων φορτοεκφορτωτή Ξη¬ 
ρός, από τον Ε.Ο.Π.Π.Ε.Π. ή άλλο διαπιστευμένο φορέα 
από το Εθνικό Σύστημα Διαπίστευσης (Ε.Σ.Υ.Δ.), κατά 
150/ΙΕΈ 17024, η οποία χορηγείται μετά την παρακο¬ 
λούθηση προγράμματος επαγγελματικής κατάρτισης, 
σύμφωνα με τις προδιαγραφές του εκάστοτε ισχύοντος 
πιστοποιημένου Επαγγελματικού Περιγράμματος των 
Φορτοεκφορτωτών Ξηράς, όπως έχει εγκριθεί από τον 
Ε.Ο.Π.Π.Ε.Π. 

δ. Οι μη εγγεγραμμένοι στο Μητρώο Α', προκειμένου 
να ενταχθούν στο Μητρώο Β'- Ξηράς, πέραν των ανω¬ 
τέρω δικαιολογητικών, προσκομίζουν και τα δικαιολο- 
γητικά της περίπτωσης γ'της παραγράφου 1. 

4α. Οι εφοδιασμένοι με Άδεια Χειριστή Μηχανημάτων 
Έργου εν ισχύ, ανεξαρτήτως του χρόνου απόκτησης της, 
σύμφωνα με την κείμενη νομοθεσία, οι οποίοι επιθυμούν 
να εκτελούν φορτοεκφορτωτικές εργασίες ως Χειριστές 
Μηχανημάτων ή/και Οχημάτων Φορτοεκφόρτωσης, εγ- 
γράφονται απευθείας στο Μητρώο Β' -Κατόχων Άδειας 
Χειριστή Μηχανημάτων Έργου και παρέχουν τις υπηρε¬ 
σίες τους τόσο στο Άιμένα όσο και στην Ξηρά. 

β. Απαιτούμενα Υποβαλλόμενα Δικαιολογητικά Γ ια την 
ένταξη στο Μητρώο Β'Χειριστών 
αα. Υπεύθυνη δήλωση - Αίτηση εγγραφής στο Ε.Μ.Φ., 
σύμφωνα με το Παράρτημα (1), με συμπληρωμένα όλα 
τα υποχρεωτικά πεδία- στοιχεία, κατά τα ειδικώς οριζό¬ 
μενα στο άρθρο 9 της παρούσας και ββ. Ευκρινές Αντί¬ 
γραφο Άδειας Χειριστή Μηχανημάτων Έργου εν ισχύ. 

Άρθρο 4 

Υπομητρώο Πιστοποιημένων 
Φορτοεκφορτωτών Λιμένα 
και Ξηράς και Κατόχων 
Άδειας Χειριστή Μηχανημάτων Έργου 
1 α. Στο Υπομητρώο Πιστοποιημένων Φορτοεκφορτω¬ 
τών μπορούν να εγγράφονται οι πιστοποιημένοι φορτο¬ 
εκφορτωτές από τον Ε.Ο.Π.Π.Ε.Π. ή άλλο διαπιστευμένο 
φορέα από το Ε.ΣΥ.Δ., κατά 150/ΙΕΈ 17024. Στο πρόγραμ¬ 
μα κατάρτισης και πιστοποίησης δεξιοτήτων, μπορούν 
να συμμετέχουν οι Εγγεγραμμένοι στο Ε.Μ.Φ., στους 
οποίους περιλαμβάνονται και οι ήδη εγγεγραμμένοι 
φορτοεκφορτωτές του Μητρώου Β', με σκοπό την βελτί¬ 
ωση των τεχνικών τους δεξιοτήτων και την προσαρμογή 
τους στις νέες τεχνολογικές εξελίξεις, την τεχνογνωσία 
τους σε θέματα υγείας και ασφάλειας της εργασίας και 
την αναβάθμιση της ποιότητας και της παραγωγικότητας 
της εργασίας. 

β. Απαιτούμενα Υποβαλλόμενα Δικαιολογητικά Για 
την ένταξη στο Υπομητρώο Πιστοποιημένων Φορτοεκ¬ 
φορτωτών Λιμένα, Ξηράς και Κατόχων Άδειας Χειριστή 
Μηχανημάτων Έργου. 

αα. Υπεύθυνη δήλωση - Αίτηση εγγραφής στο Ε.Μ.Φ., 
σύμφωνα με το Παράρτημα (1), με συμπληρωμένα όλα 
τα υποχρεωτικά πεδία- στοιχεία, κατά τα ειδικώς οριζό¬ 
μενα στο άρθρο 9 της παρούσας. 

ββ. Πιστοποίηση δεξιοτήτων φορτοεκφορτωτή Λιμέ¬ 
να, Ξηράς και Κατόχων Άδειας Χειριστή Μηχανημάτων 


Έργου, από τον Ε.Ο.Π.Π.Ε.Π., ή άλλο διαπιστευμένο φο¬ 
ρέα από το Ε.ΣΥ.Δ., κατά Ι5Ο/ΙΕ0 17024. 

2. Η εγγραφή στο Υπομητρώο Πιστοποιημένων Φορ¬ 
τοεκφορτωτών του Μητρώου Β', ισχύει για όσο χρόνο 
διαρκεί η εγγραφή στο ΕΜΦ -Μητρώο Β'. 

Άρθρο 5 

Διαδικασία Εγγραφής 

1. Κατά τη διαδικασία εγγραφής σε έντυπη μορφή, η 
Υπεύθυνη Δήλωση- Αίτηση-Εγγραφής και όλα τα απαι- 
τούμενα δικαιολογητικά, συνυποβάλλονται στην υπη¬ 
ρεσία, τηρουμένων των διατάξεων της παρ.ό.β. Κατά 
την εγγραφή σε ηλεκτρονική μορφή, ακολουθείται η 
διαδικασία των παρ.5,6 και 7. 

2. Σε περίπτωση αίτησης εγγραφής σε έντυπη μορφή, 
η υπηρεσία εξετάζει την πληρότητα των υποβληθέντων 
δικαιολογητικών και, εφόσον συντρέχουν οι σχετικές 
προϋποθέσεις, εγγράφει τον αιτούντα είτε στο Μητρώο 
Α' είτε σε μία (1) ή περισσότερες από τις κατηγορίες του 
Μητρώου Β'του Ε.Μ.Φ.. Εντός αποκλειστικής δεκαήμε¬ 
ρης προθεσμίας από την ημέρα υποβολής των δικαιο- 
λογητικών εκδίδεται Βεβαίωση Συνδρομής των Νομίμων 
Προϋποθέσεων για την Άσκηση του Επαγγέλματος του 
Φορτοεκφορτωτή (βεβαίωση), η οποία ισχύει για πέντε 
(5) έτη από την ημέρα έκδοσής της. 

3. Με την υποβολή των δικαιολογητικών στην υπηρε¬ 
σία για την εγγραφή στο Ε.Μ.Φ. η υπηρεσία ενημερώνει 
άμεσα τον αιτούντα ότι δεν μπορεί να ασκήσει νόμιμα το 
επάγγελμα του φορτοεκφορτωτή Λιμένα ή Ξηράς πριν 
τη χορήγηση της σχετικής βεβαίωσης ή την άπρακτη 
παρέλευση της δεκαήμερης αποκλειστικής προθεσμίας. 

4. Σε περίπτωση μη συνδρομής των σχετικών προϋ¬ 
ποθέσεων, η υπηρεσία ενημερώνει αιτιολογημένα τον 
αιτούντα, εντός δεκαήμερης προθεσμίας, ότι δεν μπορεί 
να του χορηγηθεί η σχετική βεβαίωση και, επομένως, 
εκείνος δεν μπορεί να ασκήσει νόμιμα το επάγγελμα του 
φορτοεκφορτωτή. 

5. α. Σε περίπτωση αίτησης εγγραφής σε ηλεκτρονική 
μορφή, η πλήρωση των προϋποθέσεων εγγραφής και η 
εμπρόθεσμη έκδοση και συγκέντρωση των δικαιολογη- 
τικών κατά την παράγραφο 6β, δηλώνεται ηλεκτρονικά 
από τον αιτούντα με επιλογή και αποδοχή των σχετικών 
υποχρεωτικών πεδίων του ηλεκτρονικού συστήματος. 

β. Οι κατά τα ανωτέρω δηλώσεις πλήρωσης των προ¬ 
ϋποθέσεων εγγραφής και της εμπρόθεσμης έκδοσης και 
συγκέντρωσης των δικαιολογητικών κατά την παράγρα¬ 
φο 6β, υπέχουν θέση Υπεύθυνης Δήλωσης επισύροντας 
τις έννομες συνέπειες, κατά την κείμενη νομοθεσία, σε 
περίπτωση δήλωσης αναληθών ή ανακριβών στοιχείων. 

γ. Μετά τη συμπλήρωση όλων των σχετικών υποχρεω¬ 
τικών πεδίων, η εγγραφή γίνεται αυτοματοποιημένα και 
εκδίδεται η βεβαίωση. 

6. α. Ο αϊτών υποχρεούται να έχει συγκεντρώσει όλα 
τα δικαιολογητικά έγγραφα που απαιτούνται για την εγ¬ 
γραφή του, σε έντυπη μορφή, μέχρι την ημέρα υποβολής 
τους στην υπηρεσία ή μέχρι την ημέρα υποβολής των 
δηλώσεων του περί πλήρωσης των προϋποθέσεων εγ¬ 
γραφής του μέσω του ηλεκτρονικού συστήματος. 

β. Όλα τα δικαιολογητικά έγγραφα εκδίδονται και συ¬ 
γκεντρώνονται υποχρεωτικά εντός του τελευταίου τρι¬ 
μήνου πριν την ημέρα υποβολής τους στην υπηρεσία για 
την εγγραφή σε έντυπη μορφή ή πριν την ημέρα των δη¬ 
λώσεων πλήρωσης των προϋποθέσεων εγγραφής μέσω 
του ηλεκτρονικού συστήματος. Η μη τήρηση της αποκλει¬ 
στικής προθεσμίας συνεπάγεται την απόρριψη του αιτή¬ 
ματος εγγραφής στο Ε.Μ.Φ. Τα δικαιολογητικά τα οποία 
εμπίπτουν στην ανωτέρω αποκλειστική ρύθμιση είναι: 

ί. Η Ιατρική βεβαίωση από δημόσια υπηρεσία ή ιατρό 
δημόσιου νοσοκομείου, ή ιδιώτη ιατρό συμβεβλημένο 
με τον Ε.Ο.Π.Υ.Υ., από την οποία να προκύπτει ότι ο αϊτών 
είναι υγιής ως προϋπόθεση για την εγγραφή του στο 
Μητρώο Α', σύμφωνα με το άρθρο 3 παρ.1. 

ίί. Ο λογαριασμός ασφαλισμένου ή βεβαίωση ασφα¬ 
λισμένου από τον ΕΦΚΑ, σύμφωνα με τα οριζόμενα του 
άρθρου 3 παρ. 2 και 3, για την εγγραφή στο Μητρώο 
Β'-Λιμένα ή στο Μητρώο Β'- Ξηρός. 

Η μη τήρησης της αποκλειστικής προθεσμίας, συνεπά¬ 
γεται την απόρριψη του αιτήματος της εγγραφής. 

Από τον προηγούμενο χρονικό περιορισμό εξαιρού¬ 
νται το πιστοποιητικό δεξιοτήτων φορτοεκφορτωτή που 
εκδίδεται και χορηγείται από τον Ε.Ο.Π.Π.Ε.Π ή άλλο δι¬ 
απιστευμένο φορέα από το Ε.ΣΥ.Δ., καθώς και η Άδεια 
Χειριστή Μηχανημάτων Έργου σύμφωνα και μεταπρο- 
βλεπόμενα στην περ. α'της παρ. 4 του άρθρου 3. 

7α. Ειδικά οι εγγεγραμμένοι μέσω του ηλεκτρονικού 
συστήματος υποχρεούνται να φυλάσσουν τα απαιτούμε- 
να δικαιολογητικά έγγραφα, από τα οποία προκύπτει η 
πλήρωση των προϋποθέσεων εγγραφής τους επί πέντε 
(5) έτη από την ημερομηνία εγγραφής και έκδοσης της 
βεβαίωσης. 

β. Τα ανωτέρω δικαιολογητικά έγγραφα, προσκομί¬ 
ζονται υποχρεωτικά, εντός τεθείσας προθεσμίας, στην 
υπηρεσία, εφόσον ζητηθούν για έλεγχο της νομιμότητας 
εγγραφής λόγω αρμοδιότητας, δειγματοληπτικού ελέγ¬ 
χου, καταγγελίας, δικαστικής ή αστυνομικής έρευνας ή 
εισαγγελικής εντολής. 

γ. Σε περίπτωση μη πλήρωσης των προϋποθέσεων 
εγγραφής, μη υποβολής τους εμπρόθεσμα ή σε περί¬ 
πτωση αδυναμίας υποβολής τους για οποιονδήποτε 
λόγο (ενδεικτικά: απώλεια, καταστροφή, κλοπή, ληστεία, 
αδυναμία επικοινωνίας λόγω απροειδοποίητης αλλαγής 
στοιχείων επικοινωνίας - διεύθυνση κατοικίας, αριθμού 
τηλεφώνου, ηλεκτρονικό ταχυδρομείο, στοιχεία εκπρο¬ 
σώπων ή πληρεξουσίων - και λοιποί λόγοι), ο ελεγχό¬ 
μενος διαγράφεται και παύει η ισχύς της χορηγηθείσας 
βεβαίωσης. 

δ. Ο ενδιαφερόμενος δύναται να εγγράφει εκ νέου στο 
Ε.Μ.Φ., με νέα αυτοτελή διαδικασία εγγραφής, εφόσον, 
πέρα από τις ως άνω προϋποθέσεις εγγραφής των πα¬ 
ραγράφων 1,2,3 και 4 του άρθρου 3, αποδεδειγμένα δεν 
διώκεται ή δεν καταδικάστηκε για τα εγκλήματα της ψευ¬ 
δούς δήλωσης, ψευδούς βεβαίωσης, πλαστογραφίας, 
νόθευσης εγγράφων και λοιπά συναφή εγκλήματα που 
αφορούν την νομιμότητα των υποβληθέντων δικαιολο- 
γητικών εγγράφων της προηγούμενης εγγραφής του. Η 
νέα βεβαίωση η οποία εκδίδεται ισχύει επί πέντε (5) έτη 
από την ημέρα έκδοσης της. 


Άρθρο 6 

Ανανέωση Εγγραφής στο ΕΜΦ 

1. Η ανανέωση της εγγραφής στο Ε.Μ.Φ. μετά την πά¬ 
ροδο της πενταετούς διάρκειας ισχύος της βεβαίωσης 
γίνεται με την υποβολή από τον αιτούντα προς την υπη¬ 
ρεσία της σχετικής Υπεύθυνης Δήλωσης-Αίτησης Ανα¬ 
νέωσης εγγραφής του Παραρτήματος (2) με την οποία 
δηλώνει ότι πληροί τις σχετικές νόμιμες προϋποθέσεις 
εγγραφής στο Ε.Μ.Φ., σύμφωνα με τα άρθρα 3 και 4 και 
ότι συντρέχουν σωρευτικά στο πρόσωπό του οι ακόλου¬ 
θες προϋποθέσεις: 

α. Είναι Έλληνας πολίτης ή ομογενής ή πολίτης κρά¬ 
τους μέλους της Ευρωπαϊκής Ένωσης ή υπήκοος τρίτης 
χώρας που εντάσσεται στο πεδίο εφαρμογής της Οδη¬ 
γίας 2003/109/ΕΚ του Συμβουλίου της 25ης Νοεμβρίου 
2003 και στον οποίο έχει χορηγηθεί άδεια διαμονής με 
δικαίωμα εργασίας. 

β. είναι υγιής, βάσει ιατρικής βεβαίωσης από δημόσια 
υπηρεσία ή ιατρό δημόσιου νοσοκομείου ή ιδιώτη ιατρό 
συμβεβλημένο με τον Ε.Ο.Π.Υ.Υ.. 

γ. δεν έχει καταδικαστεί ή δεν διώκεται ποινικά για τα 
αδικήματα της λαθρεμπορίας, της ληστείας, της κλοπής, 
της υπεξαίρεσης, της σωματεμπορίας, της εμπορίας και 
διακίνησης ναρκωτικών και του εμπρησμού. 

2 α. Η Υπεύθυνη Δήλωση - Αίτηση της παρ.(1). (Πα¬ 
ράρτημα 2), υποβάλλεται υποχρεωτικά στην υπηρεσία, 
στην έντυπη μορφή εγγραφής ή μέσω της ηλεκτρονι¬ 
κής εγγραφής, το αργότερο μία (1) ημέρα πριν από την 
ημερομηνία λήξης ισχύοςτηςχορηγηθείσας Βεβαίωσης 
εγγραφής του άρθρου 5 παρ. 2. Με την παρέλευση της 
ημερομηνίας ισχύος της χορηγηθείσας Βεβαίωσης εγ¬ 
γραφής, επέρχεται αυτοδικαίως η παύση ισχύος της και 
ο εγγεγραμμένος διαγράφεται από το Ε.Μ.Φ., κατά τα 
οριζόμενα στο άρθρο 7 παρ.1 α. 

β. Η ανανέωση της εγγραφής γίνεται σε αντιστοιχία 
με την ήδη χορηγηθείσα βεβαίωση εγγραφής (επίπεδα, 
υποκατηγορίες). 

γ. Η ανανέωση της εγγραφής λογίζεται ως νέα εγγραφή 
στο ΕΜΦ., εκδίδεται νέα Βεβαίωση Συνδρομής Νομίμων 
Προϋποθέσεων για την Άσκηση του Επαγγέλματος του 
Φορτοεκφορτωτή, η οποία ισχύει για πέντε (5) έτη, από 
την ημερομηνία έκδοσης και χορηγείται νέος Αριθμός 
Μητρώου Εγγραφής (Α.ΜΗ.Ε). 

δ. Σε κάθε περίπτωση διενέργειας ελέγχου της νομι¬ 
μότητας εγγραφής λόγω αρμοδιότητας, δειγματοληπτι¬ 
κού ελέγχου, καταγγελίας, δικαστικής ή αστυνομικής 
έρευνας ή εισαγγελικής εντολής, ο εγγεγραμμένος στο 
Ε.Μ.Φ., υποχρεούται να εκδώσει και προσκομίσει στην 
υπηρεσία, εντός τεθείσας προθεσμίας, κάθε απαραίτη¬ 
το δικαιολογητικά έγγραφο, από το οποίο προκύπτει η 
πλήρωση των νομίμων προϋποθέσεων εγγραφής του 
στο Ε.Μ.Φ. Η έκδοση και η συγκέντρωση των δικαιο- 
λογητικών εγγράφων εξαιρείται της προθεσμίας του 
άρθρου 5 παρ.6. 

ε. Κατά τον διενεργούμενο έλεγχο, ισχύουν οι ρυθμί¬ 
σεις του άρθρου 5 παρ.7 περ.γ. και δ., ανεξάρτητα από 
τη διαδικασία εγγραφής (έντυπη ή ηλεκτρονική). 

Άρθρο 7 

Διαγραφή από το Εθνικό Μητρώο 
Φορτοεκφορτωτών και από το Υπομητρώο 
Πιστοποιημένων Φορτοεκφορτωτών Λιμένα, 
Ξηρός και Κατόχων Άδειας Χειριστή 
Μηχανημάτων Έργου του Μητρώου Β' 

1. Οι εγγεγραμμένοι στο Εθνικό Μητρώο Φορτοεκφορ- 
τωτών(Μητρώο Α-Β), διαγράφονται από την υπηρεσία 
στις ακόλουθες, αποκλειστικές, περιπτώσεις: 

α. Αυτοδικαίως, με την παρέλευση των πέντε (5) ετών 
από την ημέρα έκδοσης της Βεβαίωσης του άρθρου 5 
παρ. 2. 

β. Κατόπιν υποβολής αιτήματος διαγραφής από τον 
ίδιο τον εγγεγραμμένο. Ο ενδιαφερόμενος μπορεί, πριν 
από την έκδοση της διοικητικής πράξης διαγραφής του, 
να παραιτηθεί από την αίτησή του. Ανάκληση της αίτη¬ 
σης διαγραφής δεν μπορεί να γίνει μετά την έκδοση της 
διοικητικής πράξης διαγραφής. 

γ. Στην περίπτωση Διενέργειας του Υποχρεωτικού 
Δειγματοληπτικού Ελέγχου, με πρωτοβουλία της Υπη¬ 
ρεσίας σε τυχαίο δείγμα κατά τα οριζόμενα στα άρθρα 
1 και 2 του ν. 4250/2014. Η άμεση ανάκληση της διοικη¬ 
τικής πράξης εγγραφής επιφέρει την άμεση διαγραφή 
από το Εθνικό Μητρώο Φορτοεκφορτωτών. 

δ. Στην περίπτωση κατά την οποία με Δικαστική από¬ 
φαση ακυρώθηκε, ανακλήθηκε ή τροποποιήθηκε, εν 
όλω ή εν μέρει η οριστική ασφαλιστική κάλυψη ατόμου, 
η οποία αποτέλεσε προϋπόθεση για την εγγραφή του 
στο Εθνικό Μητρώο Φορτοεκφορτωτών. 

ε. Στην περίπτωση κατά την οποία εγγεγραμμένος κα¬ 
ταδικάστηκε ή διώκεται ποινικά για τα αδικήματα της 
λαθρεμπορίας, της ληστείας, της κλοπής, της υπεξαίρε¬ 
σης, της σωματεμπορίας, της εμπορίας και διακίνησης 
ναρκωτικών, του εμπρησμού, της ψευδούς ή αναληθούς 
δήλωσης γεγονότος ή στοιχείων, ψευδούς βεβαίωσης, 
πλαστογραφίας, νόθευσης εγγράφου και λοιπά συναφή 
εγκλήματα. 

στ. Η άσκηση δίωξης, η καταδίκη και οι δικαστικές απο¬ 
φάσεις των ανωτέρω περιπτώσεων δ και ε, γνωστοποι¬ 
ούνται στην υπηρεσία από τον ίδιο τον εγγεγραμμένο 
στο Εθνικό Μητρώο Φορτοεκφορτωτών ή από τρίτα 
πρόσωπα επωνύμως ή από την αρμόδια αστυνομική, 
δικαστική ή εισαγγελική αρχή με την υποβολή των σχε¬ 
τικών αποφάσεων και αποδεικτικών δικαστικών εγγρά¬ 
φων. 

ζ. Στην περ. γ της παρ. 7, του άρθρου 5, εφόσον ακο¬ 
λουθήθηκε η ηλεκτρονική διαδικασία εγγραφής στο 
Εθνικό Μητρώο Φορτοεκφορτωτών. 

η. Εφόσον, σύμφωνα με τις παραγράφους 5 και 6 του 
άρθρου 5, κατά τον διενεργηθέντα έλεγχο, διαπιστωθεί 
ότι ο εγγεγραμμένος στο Εθνικό Μητρώο Φορτοεκφορ¬ 
τωτών δεν εξέδωσε και δεν συγκέντρωσε όλα τα απαι- 
τούμενα δικαιολογητικά εγγραφής εντός του τελευταίου 
τριμήνου πριν την ημέρα των δηλώσεων πλήρωσηςτων 
προϋποθέσεων εγγραφής μέσω του ηλεκτρονικού συ¬ 
στήματος. 

θ. Στην περίπτωση που δεν εκδοθεί και δεν προσκο- 
μισθεί αντίγραφο ποινικού μητρώου γενικής χρήσης, 
εντός τεθείσας προθεσμίας, στο πλαίσιο διενεργηθέντος 
ελέγχου. 


ί. Εφόσον διαπιστωθεί ότι το υποβληθέν ή δηλωθέν 
πιστοποιητικό δεξιοτήτων φορτοεκφορτωτή, το οποίο 
χρησιμοποιήθηκε ως προϋπόθεση εγγραφής, κατά το 
άρθρο 3 παρ. 2 και 3 και άρθρο 4 της παρούσας, δεν 
εκδόθηκε από τον Ε.Ο.Π.Π.Ε.Π. ή άλλο διαπιστευμένο 
φορέα από το Ε.ΣΥ.Δ. κατά Ι5Ό/ΙΕΈ 17024. 

ία. Στην περίπτωση παύσηςτηςισχύοςτηςΆδειας Χει¬ 
ριστή Μηχανημάτων Έργου. 

2α. Ο εγγεγραμμένος στο Υπομητρώο Πιστοποιημέ¬ 
νων φορτοεκφορτωτών του Μητρώου Β' διαγράφεται 
από αυτό, εφόσον διαπιστωθεί ότι το υποβληθέν ή δη¬ 
λωθέν πιστοποιητικό δεξιοτήτων φορτοεκφορτωτή δεν 
εκδόθηκε από τον Ε.Ο.Π.Π.Ε.Π. ή άλλο διαπιστευμένο 
φορέα από το Ε.ΣΥ.Δ. κατά Ι5Ο/ΙΕ0 17024. 

β. Η διαγραφή από το Εθνικό Μητρώο Φορτοεκφορ¬ 
τωτών επιφέρει την ταυτόχρονη διαγραφή και από 
Υπομητρώο Πιστοποιημένων Φορτοεκφορτωτών του 
Μητρώου Β. 

Άρθρο 8 

Σύστημα διαχείρισης και Βάσης 

Δεδομένων του ΕΜΦ 

Ι.Το Εθνικό Μητρώο Φορτοεκφορτωτών (Μητρώο Α' 
και Μητρώο Β') και το Υπομητρώο Πιστοποιημένων Φορ¬ 
τοεκφορτωτών του Μητρώου Β', αποτελούν μία βάση 
δεδομένων στην οποία καταχωρούνται υποχρεωτικά 
τα στοιχεία των εγγεγραμμένων σε αυτά. 

2. Στην ως άνω βάση δεδομένων καταχωρούνται υπο¬ 
χρεωτικά τα ακόλουθα στοιχεία: 

α. Όλα τα προσωπικά στοιχεία και τα στοιχεία επικοι¬ 
νωνίας των εγγεγραμμένων, όπως αυτά δηλώνονται και 
συμπληρώνονται υποχρεωτικά από τους ίδιους με την 
υποβολή της Υπεύθυνης Δήλωσης - Αίτησηςτων Παραρ¬ 
τημάτων (1) ή (2), κατά περίπτωση. 

β. Το επίπεδο (Μητρώο Α' ή Μητρώο Β'), οι υποκατη¬ 
γορίες- υποδιαιρέσειςτου Μητρώου Β'στις οποίες είναι 
εγγεγραμμένος και ο Αριθμός Μητρώου Φορτοεκφορ¬ 
τωτή ανά επίπεδο και υποκατηγορία του Μητρώου Β'. 

γ. Η ημερομηνία εγγραφής, ο αριθμός πρωτοκόλλου 
και η ημέρα λήξης ισχύος της πενταετούς διάρκειας Βε¬ 
βαίωσης εγγραφής. 

δ. Όλες οι γενόμενες διαγραφές, επανεγγραφές, αλλα¬ 
γές εγγραφών, ανά επίπεδο και υποκατηγορίες, καθώς 
και οι απορρίψεις αιτημάτων εγγραφών ανά άτομο. 

ε. Η Πιστοποίηση δεξιοτήτων φορτοεκφορτωτή, η 
οποία χρησιμοποιήθηκε ως δικαιολογητικά για την εγ¬ 
γραφή στο Εθνικό Μητρώο Φορτοεκφορτωτών και στο 
Υπομητρώο Πιστοποιημένων Φορτοεκφορτωτών Λιμέ¬ 
να, Ξηράς και Κατόχων Άδειας Χειριστή Μηχανημάτων 
Έργου. 

Άρθρο 9 

Παραρτήματα 

Προσαρτώνται και αποτελούν αναπόσπαστο μέρος 
της παρούσας απόφασης, τα ακόλουθα Παραρτήματα: 

α. Παράρτημα (1): «Υπεύθυνη Δήλωση - Αίτηση Εγγρα¬ 
φής στο Εθνικό Μητρώο Φορτοεκφορτωτών». 

β. Παράρτημα (2): Υπεύθυνη Δήλωση - Αίτηση Ανα¬ 
νέωσης Εγγραφής στο Εθνικό Μητρώο Φορτοεκφορ¬ 
τωτών». 

Η χρήση του εντύπου του παραρτήματος (1) ή (2) κατά 
περίπτωση και η συμπλήρωση όλων των απαιτούμενων 
στοιχείων-πεδίων με τα προσωπικά στοιχεία, τα στοιχεία 
επικοινωνίας, καθώς και το δηλωθέν περιεχόμενο με τις 
αντίστοιχες επιλογές εγγραφής από τον αιτούντα, είναι 
υποχρεωτική. Η μη συμπλήρωση όλων των κατά τα ανω¬ 
τέρω δεδομένων συνεπάγεται την απόρριψη του αιτήμα¬ 
τος εγγραφής στο Εθνικό Μητρώο Φορτοεκφορτωτών 
ή/και στο Υπομητρώο Πιστοποιημένων Φορτοεκφορ¬ 
τωτών. Κάθε αλλαγή ή διόρθωση που αφορά τα προ¬ 
σωπικά στοιχεία, τα στοιχεία επικοινωνίας, εκπροσώπου 
και του δηλωθέντος περιεχομένου, δηλώνεται υποχρε¬ 
ωτικά στην Υπηρεσία με την υποβολή νέας Υπεύθυνης 
Δήλωσης - Αίτησης, με την επισήμανση της αλλαγής ή 
διόρθωσης στο περιεχόμενο της δήλωσης. 


Είναι επιτρεπτή, κατά την κρίση της υπηρεσίας στη 
διακριτική ευχέρεια της οποίας ανήκει η αποδοχή ή μη, 
η χρήση και η υποβολή άλλου μορφότυπου εντύπου 
υπό τον διακριτικό τίτλο «Υπεύθυνη Δήλωση - Αίτηση 
Εγγραφής» ή «Υπεύθυνη Δήλωση - Αίτηση Ανανέωσης 
Εγγραφής» μόνον εφόσον αναγράφονται σε αυτό και εί¬ 
ναι πλήρως συμπληρωμένα, όλα τα υποχρεωτικά δηλού- 
μενα στοιχεία και το δηλωθέν περιεχόμενο του εντύπου 
του Παραρτήματος (1) ή (2) κατά περίπτωση. 

γ. Παράρτημα (3): «Υπεύθυνη Δήλωση περί μη δίωξης 
ή καταδίκης σύμφωνα με το το άρθρο 3 παρ. 1», η οποία 
αφορά την εγγραφή στο μητρώο Α. 

δ. Παράρτημα (4): «Βεβαίωση Συνδρομής των Νομί¬ 
μων Προϋποθέσεων για την Άσκηση του Επαγγέλματος 
του Φορτοεκφορτωτή». 

ΠΑΡΑΡΤΗΜΑ (1) 

ΥΠΕΥΘΥΝΗ ΔΗΛΩΣΗ - ΑΙΤΗΣΗ 

(άρθρο 8 Ν. 1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με 
βάση το αρχείο άλλων υπηρεσιών (άρθρο 8 παρ. 4 Ν. 1599/1986) 

Περιγραφή αιτήματος: «ΑΙΤΗΣΗ ΕΓΓΡΑΦΗΣ ΣΤΟ ΕΘΝΙΚΟ ΜΗΤΡΩΟ ΦΟΡΤΟΕΚΦΟΡΤΩΤΩΝ» 


ΠΡΟΣ: 


Ο - Η Όνομα: 


Δ/ΝΣΗ ΑΜΟΙΒΗΣ ΕΡΓΑΣΙΑΣ 


* 


ΕΘΝΙΚΟ ΜΗΤΡΩΟ ΦΟΡΤΟΕΚΦΟΡΤΩΤΩΝ 


Επώνυμο*: 


Όνομα και Επώνυμο Πατέρα:* (1) 


Όνομα και Επώνυμο Μητέρας: (1) 


Όνομα και Επώνυμο Συζύγου: 


Ημερομηνία γέννησης: * 


Τόπος Γέννησης: 


Αριθμός Δελτίου Ταυτότητας:* (2) 


Αριθμός Ειδικού Δελτίου 
Ταυτότητας Ομογενούς*: (2) 


Α.Μ.Κ.Α.*: 


Α.Φ.Μ.:* 


Ιθαγένεια/Υπηκοότητα*: 


Αριθμός Διαβατηρίου :* (2) 


Αριθμός και Ημερομηνία 
Έκδοσης Άδειας Διαμονής 
με Δικαίωμα Εργασίας* (2) 


Δ.Ο.Υ.:* 



Οδός:* <3) 

Αριθ:* <3) 


ΤΚ:* 


Τόπος Κατοικίας* 


Τηλέφωνο: * 


Κινητό: 


Σταθερό: 


Αρ. Τηλεομοιοτύπου (Ραχ): 

Δ/νση Ηλεκτρ. Ταχυδρομείου 
(Επιαΐΐ): 


ΟΡΙΣΜΟΣ/ΣΤΟΙΧΕΙΑ ΕΚΠΡΟΣΩΠΟΥ (για κατάθεση αίτησης ή υποβολής τελικής διοικητικής πράξης) 

Σε περίπτωση που δεν συντάσσεται η εξουσιοδότηση στο παρόν έντυπο, απαιτείται προσκόμιση εξουσιοδότησης με βεβαίωση του γνησίου 
της υπογραφής από δημόσια υπηρεσία ή συμβολαιογραφικού πληρεξουσίου 

0 - Η Όνομα/ή 

Επωνυμία:* (4) 


Επώνυμο:* 


Όνομα και Επώνυμο 
Πατέρα: * 


Αριθμός Δελτίου 
Ταυτότητας:* 


Οδός:* 

Αριθ.:* 


ΤΚ:* 


Τηλ.: 

Ραχ: 

Ε-ιη&ΐΙ: 


* ΣΗΜΕΙΩΣΗ : Τα σημειούμενα με αστερίσκο (*) πεδία, και το περιεχόμενο της δήλωσης με τις αντίστοιχες επιλογές 
εγγραφής, συμπληρώνονται υποχρεωτικά από τον αιτούντα. Σε αντίθετη περίπτωση δεν είναι επιτρεπτή η εγγραφή στο Ε.Μ.Φ. 
ή/και η εγγραφή στο Υπομητρώο σύμφωνα με τα άρθρα 3, 4, 5 και 9 της Κοινής Υπουργικής Απόφασης. 

Με ατομακή μου ευθύνη και γνωρίζοντας τις κυρώσεις 1 2 3 4 (5) , που προβλέπονται από τις διατάξεις της παρ. 6 του 
άρθρου 22 του Ν. 1599/1986, δηλώνω ότι όλα τα ανωτέρω στοιχεία είναι αληθή και ότι: 

Επιθυμώ την εγγραφή μου στο Εθνικό Μητρώο Φορτοεκφορτωτών, πληρώ όλες τις νόμιμες προϋποθέσεις, 
κατέχω και συνυποβάλλω όλα τα προβλεπόμιενα στην ισχύουσα νομοθεσία νόμιιμα δικαιολογητικά, 
προκειμένου να εγγραφώ στο: 


1) Μητρώο Α'(Εισαγωγικό) 


2) Μητρώο Β': α) Φορτοεκφορτωτής Λιμένα 
β) Φορτοεκφορτωτής Ξηράς 


γ) Κάτοχος Άδειας Χειριστή Μηχανημάτων έργου 


3) Υπομητρώο Πιστοποιημένων Φορτοεκφορτωτών 


Ημερομηνία: .20. 

Ο - Η Αιτών/ούσα (6) 


(Υπογραφή) 


(1) Συμπληρώνεται υποχρεωτικά, τουλάχιστον το ένα από τα δύο πεδία, κατ’ επιλογή του αιτούντος. 

(2) Συμπληρώνονται τα στοιχεία του αντίστοιχου εγγράφου που κατέχει ο αϊτών. 

(3) Συμπληρώνεται εφόσον υπάρχει «οδός» και «αριθμός». 

(4) Εφόσον δεν ορίζεται ως εκπρόσωπος φυσικό πρόσωπο, αναγράφεται η Επωνυμία της επιχείρησης, κ.λ.π. και τα στοιχεία επικοινωνίας. 

(5) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 
τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον 
περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. 

(6) Εφόσον η Υπεύθυνη Δήλωση - Αίτηση δεν υποβάλλεται αυτοπροσώπως από τον ίδιο τον αιτούντα, απαιτείται η θεώρηση του γνησίου της 
υπογραφής από Δημόσια Αρχή. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 623/11.05.2017 


ΠΑΡΑΡΤΗΜΑ (2) 

ΥΠΕΥΘΥΝΗ ΔΗΛΩΣΗ - ΑΙΤΗΣΗ 

(άρθρο 8 Ν. 1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με 
βάση το αρχείο άλλων υπηρεσιών (άρθρο 8 παρ. 4 Ν. 1599/1986) 

Περιγραφή αιτήματος: «ΑΙΤΗΣΗ ΑΝΑΝΕΝΩΣΗΣ ΕΓΓΡΑΦΗΣ ΣΤΟ ΕΘΝΙΚΟ ΜΗΤΡΩΟ 

ΦΟΡΤΟΕΚΦΟΡΤΩΤΩΝ» 


ΠΡΟΣ: 


Δ/ΝΣΗ ΑΜΟΙΒΗΣ ΕΡΓΑΣΙΑΣ - ΕΘΝΙΚΟ ΜΗΤΡΩΟ ΦΟΡΤΟΕΚΦΟΡΤΩΤΩΝ 


Ο - Η Όνομα:* 


Επώνυμο* 


Όνομα και Επώνυμο Πατέρα:* (1) 


Όνομα και Επώνυμο Μητέρας*: (1) 


Όνομα και Επώνυμο Συζύγου: 


Ημερομηνία γέννησης: * 
Τόπος Γέννησης: 


Ιθαγένεια/Υπηκοότητα*: 


Αριθμός Δελτίου Ταυτότητας:* (2) 


Αριθμός Διαβατηρίου :* (2) 


Αριθμός Ειδικού Δελτίου 
Ταυτότητας Ομογενούς*: (2) 


Αριθμός και Ημερομηνία 
Έκδοσης Άδειας Διαμονής 
με Δικαίωμα Εργασίας* (2) 


Α.Μ.Κ.Α.*: 


Α.Φ.Μ.:* 


Δ.Ο.Υ.:* 


Τόπος Κατοικίας* 



Οδός:* (3) 

Αριθ:* (3) 


ΤΚ:* 


Τηλέφωνο: * 


Αρ. Τηλεομοιοτύπου (Ρεχ): 

Δ/νση Ηλεκτρ. Ταχυδρομείου 
(Εηιαίΐ): 


ΟΡΙΣΜΟΣ/ΣΤΟΙΧΕΙΑ ΕΚΠΡΟΣΩΠΟΥ (για κατάθεση αίτησης ή υποβολής τελικής διοικητικής πράξης) 

Σε περίπτωση που δεν συντάσσεται η εξουσιοδότηση στο παρόν έντυπο, απαιτείται προσκόμιση εξουσιοδότησης με βεβαίωση του γνησίου 
της υπογραφής από δημόσια υπηρεσία ή συμβολαιογραφικού πληρεξουσίου 

0 - Η Όνομα/ή 

Επωνυμία:* (4) 


Επώνυμο:* 


Όνομα και Επώνυμο 
Πατέρα: * 


Αριθμός Δελτίου 
Ταυτότητας:* 


Οδός:* 

Αριθ.:* 


ΤΚ:* 


Τηλ.*: 

Ραχ: 

Ε-ιηαΐΙ: 


* ΣΗΜΕΙΩΣΗ : Τα σημειούμενα με αστερίσκο (*) πεδία, και το περιεχόμενο της δήλωσης με τις αντίστοιχες επιλογές 
εγγραφής, συμπληρώνονται υποχρεωτικά από τον αιτούντα. Σε αντίθετη περίπτωση δεν είναι επιτρεπτή η εγγραφή στο Ε.Μ.Φ. 
ή/και η εγγραφή στο Υπομητρώο σύμφωνα με τα άρθρα 3, 4, 5 και 9 της Κοινής Υπουργικής Απόφασης. 

Με ατομική μου ευθύνη και γνωρίζοντας τις κυρώσεις ,5) , που προβλέπονται από τις διατάξεις της παρ. 6 του 
άρθρου 22 του Ν. 1599/1986, δηλώνω ότι όλα τα ανωτέρω στοιχεία είναι αληθή και ότι: 

Επιθυμώ την Ανανέωση της εγγραφής μου στο Εθνικό Μητρώο Φορτοεκφορτωτών, και πληρώ όλες τις 
νόμιμες προϋποθέσεις, για την ανανέωση της εγγραφής μου στο: 


1) Μητρώο Α' (Εισαγωγικό) 


2) Μητρώο Β': α) Φορτοεκφορτωτής Λιμένα 
β) Φορτοεκφορτωτής Ξηράς 


γ) Κάτοχος Άδειας Χειριστή Μηχανημάτων έργου 


3) Υπομητρώο Πιστοποιημένων Φορτοεκφορτωτών 


Ημερομηνία: .20. 

Ο - Η Αιτών/ούσα 


(Υπογραφή) 


(1) Συμπληρώνεται υποχρεωτικά, τουλάχιστον το ένα από τα δύο πεδία, κατ’ επιλογή του αιτούντος. 

(2) Συμπληρώνονται τα στοιχεία του αντίστοιχου εγγράφου που κατέχει ο αϊτών. 

(3) Συμπληρώνεται εφόσον υπάρχει «οδός» και «αριθμός». 

(4) Εφόσον δεν ορίζεται ως εκπρόσωπος φυσικό πρόσωπο, αναγράφεται η Επωνυμία της επιχείρησης, κ.λ.π. και τα στοιχεία επικοινωνίας. 

(5) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 
τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον 
περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. 

(6) Εφόσον η Υπεύθυνη Δήλωση - Αίτηση δεν υποβάλλεται αυτοπροσώπως από τον ίδιο τον αιτούντα, απαιτείται η θεώρηση του γνησίου της 
υπογραφής από Δημόσια Αρχή. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 623/11.05.2017 


ΠΑΡΑΡΤΗΜΑ (3) 

ΥΠΕΥΘΥΝΗ ΔΗΛΩΣΗ 

(άρθρο 8 Ν. 1599/1986) 

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 

παρ. 4Ν. 1599/1986) 


Περιγραφή αιτήματος: «ΥΠΕΥΘΥΝΗ ΔΗΛΩΣΗ ΠΕΡΙ ΜΗ ΔΙΩΞΗΣ Η' ΚΑΤΑΔΙΚΗΣ ΣΥΜΦΩΝΑ ΜΕ ΤΟ ΑΡΘΡΟ 3 παρ. 1» 


ΠΡΟΣ: 

Δ/ΝΣΗ ΑΜΟΙΒΗΣ ΕΡΓΑΣΙΑΣ - ΕΘΝΙΚΟ ΜΗΤΡΩΟ ΦΟΡΤΟΕΚΦΟΡΤΩΤΩΝ 

0 - Η Όνομα: 


Επώνυμο: 


Όνομα και Επώνυμο Πατέρα: 


Όνομα και Επώνυμο Μητέρας: 


Ημερομηνία γέννησης: 


Τόπος Γέννησης: 


Αριθμός Δελτίου Ταυτότητας: 


Τηλ: 


Τόπος Κατοικίας: Οδός: 

Αριθ: ΤΚ: 

Αρ. Τηλεομοιοτύπου (Ραχ): 


Δ/νση Ηλεκτρ. 

Ταχυδρομείου 

(ΕπιαίΙ): 


Με ατομική μου ευθύνη και γνωρίζοντας τις κυρώσεις (1) , που προβλέπονται από της διατάξεις της παρ. 6 του άρθρου 22 του 
Ν. 1599/1986, δηλώνω ότι: 

Δεν έχω καταδικαστεί ή δεν διώκομαι ποινικά για τα αδικήματα της λαθρεμπορίας, της ληστείας, της κλοπής, της υπεξαίρεσης, 
της σωματεμπορίας, της εμπορίας και διακίνησης ναρκωτικών και του εμπρησμού. 


Αθήνα, .../.../20... 
Ο ΔΗΛΩΝ/ΟΥΣΑ 

(υπογραφή) 


(1) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του 
άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον 
εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. 

ΠΑΡΑΡΤΗΜΑ (4) 

ΒΕΒΑΙΩΣΗ 

ΣΥΝΔΡΟΜΗΣ ΝΟΜΙΜΩΝ ΠΡΟΫΠΟΘΕΣΕΩΝ ΓΙΑ ΤΗΝ ΑΣΚΗΣΗ 
ΤΟΥ ΕΠΑΓΓΕΛΜΑΤΟΣ ΦΟΡΤΟΕΚΦΟΡΤΩΤΗ 


ΕΛΛΗΝΙΚΗ ΔΗΜΟΚΡΑΤΙΑ Αθήνα, 

ΥΠΟΥΡΓΕΙΟ ΕΡΓΑΣΙΑΣ, Α.Π.: 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 
ΓΕΝΙΚΗ Δ/ΝΣΗ ΕΡΓΑΣΙΑΣ 

ΤΜΗΜΑ: «ΕΘΝΙΚΟ ΜΗΤΡΩΟ ΦΟΡΤΟΕΚΦΟΡΤΩΤΩΝ» 


Βεβαιώνεται ότι ο/η. 

του/της. έχει εγγραφεί στο Εθνικό Μητρώο Φορτοεκφορτωτών ως 

ακολούθως: 


1. Μητρώο Α' με Αριθμό Μητρώου Εγγραφής (Α.ΜΗ.Ε] 


2. Μητρώο Β': 


α. Φορτοεκφορτωτής Λιμένα με Αριθμό Μητρώου Εγγραφής 

(Α.ΜΗ.Ε). 


β. Φορτοεκφορτωτής Ξηράς με Αριθμό Μητρώου Εγγραφής 

(Α.ΜΗ.Ε). 


γ. Κάτοχος Αδειας Χειριστή Μηχανημάτων Έργου με Αριθμό Μητρώου 

Εγγραφής (Α.ΜΗ.Ε). 


3. Υπομητρώο Πιστοποιημένων Φορτοεκφορτωτών του Μητρώου Β' με Αριθμό Μητρώου 
Εγγραφής (Α.ΜΗ.Ε). 


Ο ΠΡΟΪΣΤΑΜΕΝΟΣ ΤΗΣ Δ/ΝΣΗΣ 

Τεύχος ΒΊ 623/11.05.2017 


Άρθρο 10 
Έναρξη Ισχύος 

Η ισχύς της παρούσας απόφασης αρχίζει από την ημερομηνία δημοσίευσής της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 2017 


Οι Υπουργοί 


Εργασίας, Κοινωνικής 

Ασφάλισης και Κοινωνικής Ναυτιλίας και Νησιωτικής 

Αλληλεγγύης Πολιτικής 

ΕΥΤΥΧΙΑ ΑΧΤΣΙΟΓΛΟΥ ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 
























